L 24/42 Euroopa Liidu Teataja 29.1.2008 II (EÜ asutamislepingu / Euratomi asutamislepingu kohaselt vastu võetud aktid, mille avaldamine ei ole kohustuslik) OTSUSED NÕUKOGU NÕUKOGU OTSUS, 20. detsember 2007, millega muudetakse protokolli Euroopa Kohtu põhikirja kohta (2008/79/EÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 245 teist lõiku, võttes arvesse Euroopa Aatomienergiaühenduse asutamis- lepingut, eriti selle artikli 160 teist lõiku, võttes arvesse Euroopa Kohtu 11. juuli 2007. aasta taotlust, võttes arvesse komisjoni 20. novembri 2007. aasta arvamust, võttes arvesse Euroopa Parlamendi 29. novembri 2007. aasta arvamust, ning arvestades järgmist: tuleb kehtestada võimalus kalduda kõrvale Euroopa Kohtu põhi- kirja käsitleva protokolli teatavatest menetlust reguleerivatest sätetest, nähes ette vabadusel, turvalisusel ja õigusel rajanevat ala puudutavate eelotsusetaotluste lahendamise kiirmenetluses, ning selleks tuleb neid kõrvalekaldumisi lubavate sätetega kehtestada ka kiirendatud menetlus, mis on ette nähtud Euroopa Kohtu kodukorras, ON TEINUD JÄRGMISE OTSUSE: Artikkel 1 Protokolli Euroopa Kohtu põhikirja kohta artiklile 23 lisatakse järgmine artikkel: »Artikkel 23a Kodukorras võib ette näha kiirendatud menetluse ning vaba- dusel, turvalisusel ja õigusel rajanevat ala puudutavate eel- otsusetaotluste menetlemiseks võib ette näha kiirmenetluse. Need menetlused võivad ette näha, et kirjalikke seisukohti või märkusi esitatakse artiklis 23 sätestatust lühema tähtaja jooksul ning et erandina artikli 20 neljandast lõigust ei koos- tata kohtujuristi ettepanekut. Kiirmenetlus võib ette näha, et poolte ja teiste artiklis 23 märgitud isikute ring, kellel on õigus kirjalikke seisukohti või märkusi esitada, on piiratud, ning et eriti kiireloomulistel juhtudel võidakse kirjalik menetlus ära jätta.”